sasicodes/solvari-1 huggingface dataset:
மங்கள சமரவீர அளித்திருந்த ஒரு பேட்டியில் காசியப்பனுக்குப்பின் தண்டனை பெறுவது மங்கள சமரவீர என்று வரலாற்றில் பதிவாவதானது எனக்கு மகிழ்ச்சியே என தெரிவித்திருந்தார்.
அரசாங்க சார்பு பிக்குவான ஸ்ரீ ரோஹணபிக்கு பெரமுனவின் செயலாளர் கெட்டமான்னே தம்மாலங்கார தேரர் தினமினவில் வெளியிட்ட அறிக்கையொன்றில்... பத்த நிக்குஜ்ஜன கர்மயவை அமைச்சருக்கு எதிராக எப்படிவிதிக்க முடியும்.
பௌத்த தர்மம் சொல்லிக் கொடுத்துள்ள நிக்குஜ்ஜன கர்மய சரி என அவர்கள் எண்ணுவதாயின் பௌத்த தர்மத்தில் சொல்லப்பட்டுள்ளபடி பாத்திரமேந்தி பிச்சையெடுத்து பசி தீர்ப்பதையும் கடைப்பிடிக்க வேண்டும்.என்கிறார்.
அதன் போது ஜனாதிபதி சந்திரிகா ஒரு அறிக்கையை வெளியிட்டு அதை வாபஸ் வாங்கி அந்த பிரச்சினைக்கு முடிவு காணுங்கள் என கூறியதாக லங்காதீப பத்திரிகை தெரிவித்திருந்தது.
ஜனாதிபதி அவ்வாறு தெரிவித்தாலும் அமைச்சரவையைச் சேர்ந்தவர்கள் தனிப்பட்ட முறையில் மங்களவிடம் அரசாங்கத்தை பாதுகாக்கின்ற வகையில் அவ்வறிக்கையை மங்களவின் சொந்தக் கருத்தாகஆக்கி தனிப்பட்ட முறையில் தீர்க்குமாறு தொவித்ததைத் தொடர்ந்து மங்களவும் அதனை ஏற்றக்கொண்டுள்ளார்.
அதன்படி மங்கள சமரவீர ஒக்டோபர் முதலாம் திகதியன்று பத்திரிகை அறிக்கையொன்றை வெளியிட்டு தனது பேச்சு மகாசங்கத்தினரை புண்படுத்தியிருந்தால் அதற்காக தான் வருந்துவதாக தெரிவித்தார்.
அரசாங்கமோ இந்த எதிர்ப்புகள் தமது தீர்வுத்திட்டத்துக்கு உலை வைக்கப்போகிறது எனப் பயந்ததில் வேறு சில பிக்குமாரையும் பௌத்த அமைப்புகளையும் சேர்த்துக்கொண்டு மகாசங்கத்தினரின் நடவடிக்கைகளுக்கு எதிராகப் பிரச்சாரம் செய்தது.
தொலைக்காட்சி செய்திகளில் அதிக நேரம் இந்த எதிர்ப்பிரச்சாரங்களுக்கு ஒதுக்கப்பட்டதுடன் பௌத்த பிக்குமாரைக் கொண்டே பதிலளித்தது.
பல அரச சார்பற்ற நிறுவனங்களும் புத்திஜீவிகளும் பேரினவாதிகளுக்கு எதிராக ஒன்று சேர வேண்டும் எனும் நோக்கில் அரசாங்கத்தை ஆதரித்து வருவது வேடிக்கையாக இருக்கம் அதே நேரம் தீர்வுத் திட்டத்தையும் ஆதரித்து தமது வேலைத்திட்டங்களை அமைத்து வருகின்றன.
பேரினவாதிகளின் நடவடிக்கைகளுக்கு மறைமுகமாக நிதியளித்து அதரவளித்து வருவதாக ஐ.தே.க சார்பு சிங்கள வார பத்திரிகையொன்று தெரிவித்துள்ளதும் இங்கு கவனிக்கத்தக்கது.
ஆர்ப்பாட்டத்தில் கலந்துகொண்ட ஐ.தே.க.வினர் மீது ஒழுக் காற்று நடவடிக்கை எடுக்கப்படும் என்பதெல்லாம் வெறும் கண்கட்டிவித்தையே.
சிங்கள ஆணைக்குழுவின் அறிக்கை பற்றி அரசாங்கத்தின் நிலைப்பாட்டைத் தெரிவிக்க வேண்டும் என எதிர்க்கட்சித் தலைவர் ரணில் கூறியிருப்பதைக் கொண்டு அதன் உள்நோக்கத்தை அறியலாம்.
எனும் ஆணைக்குழுவின் அறிவிப்புக்கு தமக்கும் உடன்பாடு உள்ளது என ரணில் தெரிவித்திருப்பதையும் கொண்டு அதன் உண்மையான சுயரூபத்தை அறியலாம்.
ஏனெனில் ஏற்கெனவே அரசு சார்பற்ற அமைப்புகள் புத்திஜீவிகள் பலரையும் பேரினவாதிகளைக் காட்டித்தான் தம்பக்கம் இழுத்துக்கொண்டது.
அரசாங்கங்களே வளர்த்துவிட்ட பேரினவாதப் போக்கானது குறிப்பிட்ட வளர்ச்சியின் பின் அரசே தமது கட்டுப்பாட்டுக்குள் கொண்டுவர முற்பட்டாலும் கட்டுப்படாதது மாத்திரமன்றி பேரினவாதமே அரசை வழிநடத்துமளவுக்கு சென்றுவிடும்.
அந்த நேரம் அரசு கூட பேரினவாதத்திடம் மண்டியிட்டு சமரசம் செய்துகொள்ளவும் சரணடையவும் நேரிடும் என்பதற்கு இந்த ஒரு சில போக்குகளே சிறந்த ஆதாரம்.
சிங்கள ஆணைக்குழுவின் நோக்கமான சிங்கள மக்களக்கு நேர்ந்த அநீதிகளை ஒழிப்பது எனும் அதே இலக்கிலேயே அரசாங்கமும் செயற்பட்டு வருகிறது.
இன்று சிங்கள இனத்தைப் பாதுக்காக நாம் செய்யக்கூடிய உயரிய விடயம் யுத்தித்தினால் கொல்லப்படும் சிங்கள பௌத்த இளைஞர்களின் உயிர்களை பாதுகாப்பதே சிங்கள பௌத்த பேரினவாதத்துக்கு நேருக்கு நேர் நின்று எதிர்கொள்ள முடியாமல் தாஜா பண்ணுவதையே இங்கு காண முடிகிறது.
இந்த நிலையில் தமிழ் முஸ்லிம் மலையக மக்களுக்கு இதுவரை சிங்கள ஆட்சியாளர்களினால் ஏற்பட்ட அநீதிகள் குறித்து விசாரணை செய்ய ஆணைக்குழு அமைத்தால் அதன் எதிரொலி என்னவாயிருக்கும்?
தேசியவாதம் எப்படி சிங்கள பௌத்த தேசியவாதமாக பரிமாணம் பெற்று அது பேரினவாதமாக பரிணாமம் அடைந்தது பற்றி அழகாக விளக்கப்பட்ட இந்த நூலில் ஏராளமான தகவல்கள் அடங்கியுள்ளன.
முதலாம் உலக யுத்தத்தில் பிரித்தானியா எதிர்கொண்ட பீதி என்பது தமது ஏகாதிபத்திய இருப்புக்கே ஆபத்து நெருங்கிவிட்டதை உணர்ந்தது.
ஆக அன்றைய உலக யுத்த கால உடனடி நிலைமைகளின் கீழ் இத்தகைய வர்க்கப் பிரிவினரை விட்டுகொடுக்கவும் விலைகொடுக்கவும் தயாராகவே இருந்தது என்றே கூற வேண்டும்.
இந்த படித்த மேற்தட்டு பூர்ஷுவா வர்க்கம் இன மத அரசியல் சாதி பேதமின்றி ஆங்கிலேயர்களின் இராணுவச் சட்ட நடவடிக்கைகளையும் அதன் தண்டனைகளையும் எதிர்த்து நின்றதுடன் பரஸ்பரம் ஆதரவையும் உதவிகளையும் செய்து உணர்வுபூர்வமாக கைகோர்த்துக்கொண்டார்கள்.
அதன் விளைவாகவே இலங்கை தேசிய காங்கிரசின் தலைமைப் பொறுப்பிலிருந்த சேர் பொன் அருணாச்சலம் தலைமையிலான குழு இங்கிலாந்துக்கு சென்று காலனித்துவ செயலாளரைச் சந்தித்து அரசியல் சீர்திருத்த யோசனைகளை முன்வைத்தனர்.
முஸ்லிம் சமூகத்தினர் இன்று முஸ்லிம்களாக ஒரே அடையாளத்தின் கீழ் இருப்பதைப் போல அன்று இருக்கவில்லை என்பதையும் முஸ்லிம்களுக்குள்ளேயே அன்று இருந்த வேறுபாடான பிரிவினர் பற்றியும் அவர்களின் தனித்துவமான தன்மைகள் பற்றியும் பின்புலத்தைப் பற்றியும் உரிய வகையில் சிங்கள தேசியவாதிகள் சிங்கள சமூகத்துக்கு எடுத்துச் சொல்வதில்லை.
ஒரு நீதியான முழு விசாரணை கோரிய இலங்கை மக்களுக்கு அந்த விசாரணை மறுக்கப்பட்டு வெறும் கேகாலை சம்பவங்களை விசாரிக்கும் ஆணைக்குழுவாக குறுக்கப்பட்டது.
வெறும் சந்தேகத்தின் பேரில் பிடிக்கப்பட்டவர்களையெல்லாம் முறையான விசாரணையே இன்றி தான்தோன்றிதனமாக வீதிகளில் பகிரங்கமாக சுட்டுத் தள்ளியவர்கள் அவர்கள்.
ஆனால் அவர்களின் மீது நீதித்துறை விசாரணை செய்து மென்மையான தண்டனையை அளித்து பாதிக்கப்பட்டவர்களுக்கு நீதியளித்து விட்டதாக கைகளைக் கழுவிக் கொண்டது ஆங்கில அரசு.
இராணுவச் சட்டம் ஏற்படுத்திய அகோரம் சிங்கள முஸ்லிம் உறவில் ஏற்பட்ட விரிசலைப் பற்றிய ஆராய்வுகளின் முக்கியத்துவத்தை பின்னுக்குத் தள்ளியது என்றே கூறவேண்டும்.
ஆக இறுதியில் இராணுவ சட்டத்தின் கீழ் நிகழ்ந்த கொடுமைகளை விசாரிப்பதில் செலுத்தப்பட்ட கவனம் இந்த கலவரத்துக்கு அடிப்படை காரணமாக இருந்த இனத்துவ முறுகளுக்கான காரணிகளை முறையாக ஆராயப்படவுமில்லை.
அதுமட்டுமன்றி சிங்கள பௌத்த பெரும்போக்குவாதம் கடந்து போன அந்த நூற்றாண்டுக்குள் தன்னை சரி செய்வதற்குப் பதிலாக அடுத்தடுத்த கலவரத்துக்கும் தன்னை தயார் படுத்திக் கொண்டது.
சிங்கள பௌத்தம் நிறுவனமயப்பட்டு மக்கள் மயப்பட்டு தான்தோன்றித்தனமாக சிங்கள பௌத்தர் அல்லாத ஏனைய சகல இனங்களின் மீதும் பாய்ந்துகொண்டே இருக்கிறது.
சிங்கள பௌத்த தேசியவாத சித்தாந்தம் படிப்படியாக பல்வேறு பரிமாணங்களில் பரிணாமமடைந்து இனவாதமாகவும் பேரினவாதமாகவும் ஈற்றில் பாசிசமாகவும் வடிவம் எடுத்துவிட்டதன் நீட்சியை இந்த வழித்தடத்திலிருந்தே ஆராய வேண்டும்.
அப்படி நிறுவனமயப்பட்ட சிங்கள பௌத்த பேரினவாத சித்தாந்தத்தை பாதுகாக்க மறைமுகமாக ஒரு அரசு இருப்பதால் அரச இயந்திரம் சகல மட்டத்திலும் அந்த சிந்தாந்தத்தை பாதுகாத்து வளர்த்தெடுத்து வருகிறது.
இன்றைய கல்வி முறை நீதி நிர்வாகத்துறை ஆட்சித்துறை உள்ளிட்ட அத்தனையிலும் இதன் வகிபாகத்தையும் வியாபகத்தையும் நாம் நேரடியாக காண முடியும்.
தேசிய கட்சிகளும் பிராந்தியக் கட்சிகளும் தத்தமது கட்சிகளை பலப்படுத்தும் நடவடிக்கையில் தீவிரமாக ஈடுபட்டுவருவதை அண்மைக் காலமாகக் காணக்கூடியதாக இருக்கிறது.
ஸ்ரீலங்கா சுதந்திரக்கட்சி ஐக்கிய தேசியக் கட்சி உட்பட பல தேசிய கட்சிகள் இவ்வாறான கட்சியை பலப்படுத்தும் நடவடிக்கைகளில் ஈடுபட்டுள்ளன.
இரண்டு பிரதான கட்சிகளும் இணைந்து ஆட்சியில் பங்கு கொண்டிருந்தாலும் தத்துமது கட்சிகளை பலப்படுத்தும் நடவடிக்கைகளில் இரண்டு கட்சிகளுமே தீவிரமாக ஈடுபட்டுள்ளன.
ஸ்ரீலங்கா சுதந்திரக்கட்சி பல்வேறு இடங்களில் கூட்டங்களை நடத்திவரும் அதேவேளை ஐக்கிய தேசியக் கட்சியும் அவ்வாறான நடவடிக்கைகளை முன்னெடுத்துவருகிறது.
இரண்டு கட்சிகளுமே உள்ளூராட்சி மன்றத் தேர்தல்கள் மாகாணசபைத் தேர்தல்கள் என்பவற்றை இலக்காகக் கொண்டும் தனித்தனியாக போட்டியிட்டு பெரும்பான்மை பலத்தை அடைவதை கருத்திற் கொண்டுமே இவ்வாறு செயல்படுகின்றன.
மலையகத்தின் பிரதான கட்சித் தலைவர்கள் தத்தமது கட்சிகளைப்பலப்படுத்தும் நடவடிக்கைகளில் ஈடுபட்டுள்ளதை அவதானிக்க முடியும்.மலையகத்தில் பிரதான கட்சிகிளாக இலங்கை தொழிலாளர் காங்கிரஸ் தொழிலாளர் தேசிய சங்கம் மலையக மக்கள் முன்னணி மற்றும் ஜனநாயக மக்கள் முன்னணி என்பன செயற்பட்டு வருகின்றன.
ஜ.ம.மு ஆகிய மூன்றும் ஓரணியாக தமிழ் முற்போக்குக் கூட்டணி என்ற அமைப்பை உருவாக்கி அதனூடாக நடவடிக்கைகளை முன்னெடுத்து வருகின்றன.
இளைஞர் அமைப்புகளை உருவாக்குவது பழைய இளைஞர் அமைப்புகளை மறுசீரமைப்பது புதிய அங்கத்தினர்களை சேர்த்துக் கொள்வது பிற கட்சிகளின் முக்கிய பிரமுகர்களை தமது கட்சியுடன் இணைத்துக் கொள்வது போன்றவற்றை முன்னெடுத்து வருகின்றன.
மலையக மக்கள் முன்னணியுடன் இணைந்ததாக மலையக தொழிலாளர் முன்னணி மலையக இளைஞர் முன்னணி மலையக ஆசிரியர் முன்னணி போன்ற துணை அமைப்புகள் தோற்றுவிக்கப்பட்டன.
மலையக தொழிலாளர் முன்னணி தோட்டத் தொழிலாளர்களின் உரிமைகளுக்காகவும் மலையக மக்கள் முன்னணி அரசியல் உரிமைகளுக்காகவும் இளைஞர் முன்னணி இளைஞர் அபிவிருத்திக்காகவும் ஆசிரியர்களின் உரிமைகளுக்காக ஆசிரியர் முன்னணியும் தோற்றுவிக்கப்பட்டாலும் இவற்றுள் முதலிரண்டு அமைப்புகள் மாத்திரமே தொடர்ச்சியான செயற்பாடுகளை கொண்டிருந்தன.
எவ்வாறாயினும் மறைந்த தலைவர் சந்திரசேகரனின் காலத்துக்குப் பின்னர் புதிய தலைவரும் இராஜாங்க அமைச்சருமான வே.இராதாகிருஷ்ணன் தலைமையில் இளைஞர் முன்னணி மாநாடு நடத்தப்பட்டுள்ளது.
தலைவர் வே.இராதாகிருஷ்ணன் இளைஞர்களை ஒன்றிணைத்து மலையகத்தில் ஒருசிறந்த சமூகத்தை உருவாக்கும் நோக்கிலேயே மலையக இளைஞர் முன்னணியின் மாநாடு நடத்தப்படுவதாகவும் மாறாக இதனை அரசியிலை நோக்காகக் கொண்ட ஒரு நிகழ்வாகக் கருதவேண்டாம்.மலையக இளைஞர் யுவதிகளை நல்வழிப்படுத்துவதே நோக்கம் என்று தெரிவித்துள்ளார்.
தலைவர் அநுரகுமார திசாநாயக்க மட்டக்களப்பு மாவட்ட பாராளுமன்ற உறுப்பினர் வியாழேந்திரன் மற்றும் மலேஷியப் பிரமுகர்கள் கொரிய இளைஞர்கள் என பலரும் அழைக்கப்பட்டுக் கலந்துகொண்டனர்.
மலையகத்தைச் சாராத கட்சிகளின் பிரமுகர்கள் தலைவர்கள் எம்.பி.க்கள் போன்றோர் இந்த மாநாட்டில் கலந்துகொண்ட போதும் மலையகத்தின் ஏனைய கட்சிகளின் பிரமுகர்கள் கலந்துகொண்டமைக்கான அறிகுறிகள் தென்படவில்லை.
குறிப்பாக தமிழ் முற்போக்குக் கூட்டணியின் ஏனைய கட்சிகளான தொழிலாளர் தேசிய முன்னணி ஜனநாயக மக்கள் முன்னணி ஆகியவற்றின் தலைவர்களையோ அல்லது அவர்களின் பிரதிநிதிகளையோ காணக்கிடைக்கவில்லை.
இதேவேளை கடந்த ஞாயிற்றுக்கிழமை ஹட்டன் டி.கே.டபிள்யூ கலாசார மண்டபத்தில் திகா மன்றம் அங்குரார்ப்பண நிகழ்வு இடம்பெற்றது.
இதில் கலந்து கொண்டு உரையாற்றிய அமைச்சர் பழனி திகாம்பரம் மலையகத்தில் பாரிய மாற்றம் ஏற்பட வேண்டும் என்ற நீண்டகால நோக்கத்தில் திகா மன்றம் அங்குரார்ப்பணம் செய்து வைக்கப்பட்டுள்ளது.
மன்றத்தின் கெப்டன்களாக பதவியேற்றுள்ள இளைஞர்களின் கைகளிலும் ஆயிரக்கணக்கான உறுப்பினர்களின் கைகளிலுமே அது தங்கியுள்ளது என்று தெரிவித்துள்ளார்.
இந்த நிகழ்வில் தொழிலாளர் தேசிய முன்னணியின் பிரமுகர்களுடன் ஸ்ரீல.சு.க.வின் பொதுச் செயலாளரும் அமைச்சருமான துமிந்த திசாநாயக்க அமைச்சர் ஹரீன் பெர்னாண்டோ உள்ளிட்ட பலர் கலந்து கொண்டனர்.
இதுபோன்று ஒவ்வொரு மலையகக் கட்சியும் தனித் தனியாக தங்களது கட்சிகளையும் இளைஞர் அமைப்புகளையும் பலப்படுத்தும் நடவடிக்கைகளில் ஈடுபட்டுள்ளன.
சில மாதங்களுக்கு முன்னர் தமிழ் முற்போக்குக் கூட்டணியிலுள்ள தொழிற்சங்கங்களின் நடவடிக்கைகளை ஒரே அமைப்பின் கீழ் கொண்டு வருவதற்கு திட்டமிடப்படுவதாக சில முக்கிய பிரமுகர்கள் கருத்து வெளியிட்டிருந்தனர்.
அதேபோன்று தமிழ் முற்போக்குக் கூட்டணியை ஒரு அரசியல் கட்சியாகப் பதிவு செய்வதற்கு திட்டமிடப்பட்டுள்ளதாகவும் தெரிவித்தனர்.
ஆனால் இப்போது அதையெல்லாம் கைவிட்டுள்ளதாகவும் தத்தமது கட்சியை பலப்படுத்துவதையே நோக்கமாகக் கொண்டுள்ளதாகவும் தெரியவருகிறது.
கடந்த ஜனாதிபதித் தேர்தல் மற்றும் அதனைத் தொடர்ந்து நடைபெற்ற பொதுத்தேர்தல் என்பவற்றின் மூலம் மலையக மக்களிடையே ஒரு நம்பிக்கையை தமிழ் முற்போக்குக் கூட்டணி ஏற்படுத்தியது.
தமிழ் முற்போக்குக் கூட்டணியில் உள்ள பங்காளிக்கட்சிகள் நடத்தும் விழாக்கள் நிகழ்வுகள் திறப்பு விழாக்கள் என்பவற்றில் முன்னெல்லாம் சகல தலைவர்களும் அல்லது முக்கியஸ்தர்களும் கலந்து கொண்டதைக் காணமுடிந்தது.
எனினும் பெயருக்காக யாராவது ஒருவரை அனுப்பி வைக்கும் நிலைமையே காணப்படுகிறது.இதற்கு என்ன காரணம் என்ற கேள்வி மலையக மக்களிடம் எழுந்துள்ளது.
அடுத்தவருட முற்பகுதியில் உள்ளூராட்சி மன்றத் தேர்தல்கள் நடைபெறவுள்ள நிலையில் கூட்டணிக் கட்சிகள் ஒன்றுபட்டு செயற்படுவது அவசியமாகும்.
தமிழ் முற்போக்கு கூட்டணி ஐக்கியதேசியக் கட்சி சின்னத்தில் போட்டியிட்டு வந்தபோதும் அமைச்சுப் பதவிகளை வகிக்கின்றபோதும் தேவையான சந்தர்ப்பத்தில் அரசாங்கத்துக்கு அழுத்தத்தைக்கொடுத்து பிரதிநிதித்துவத்தை உறுதிப்படுத்தும் சாத்தியமான சூழலை உருவாக்க பின்னிற்கவில்லை.
தமிழ்த்தேசியக் கூட்டமைப்பைப் பொறுத்தவரை தங்களுக்கு எல்லை மீள் நிர்ணயமோ அல்லாது தொகுதிவாரி முறையோ பாரிய பாதிப்பை ஏற்படுத்தாது என்கின்ற நிலைப்பாட்டில் அதன் மூலம் பாதிப்படையக்கூடிய சகோதர முஸ்லிம் மலையக மக்களுக்காக முன்வைக்கப்பட்ட திருத்தங்கள் தொடர்பில் எத்தகைய அக்கறையும் காட்டிக்கொண்டதாக தெரியவில்லை என தமிழ் முற்போக்கு கூட்டணியின் நுவரெலியா மாவட்ட பாராளுமன்ற உறுப்பினர் எம்.திலகராஜ் தெரிவித்தார்.
பாராளுமன்றத்தில் கடந்த வாரம் பரபரப்பாகக் கொண்டு வந்து நிறைவேற்றப்பட்ட மாகாணசபைகளுக்கான தேர்தல் திருத்தச் சட்டமூலம் அரசியலமைப்பு குறித்த இடைக்கால அறிக்கை என்பன தொடர்பில் ஞாயிறு தினக்குரலுக்கு அளித்த பேட்டியிலேயே இதனை அவர் தெரிவித்தார்.
பாராளுமன்ற தேர்தலின் பின்னர் புதிய அரசியலமைப்பை உருவாக்கும் பணி தீவிரமாக இடம்பெற தேர்தல் முறைமை மாற்றத்தையும் அதனூடாகவே கொண்டு வருவதற்கு அரசாங்கம் தீர்மானித்தது.
அதனை புதிய அரசியலமைப்பு மாற்றத்தின் ஊடாக கொண்டு வரவேண்டும் என்பதே சிறுகட்சிகளினதும் சிறுபான்மை கட்சிகளினதும் நிலைப்பாடாக உள்ளது.
அதேநேரம் இந்த அறிக்கையின் உப இணைப்புகளாக சேர்க்கப்பட்டுள்ள பிரதான கட்சிகளினதும் கூட்டணிகளினதும் முன்மொழிவுகளில் வெவ்வேறு வகையான நாடாளுமன்ற தேர்தல் முறைமைகள் பற்றியே குறிப்பிடப்பட்டுள்ளது.
ஆனாலும் உள்ளூராட்சி மன்றங்களுக்கும் மாகாண சபைகளுக்கும் கலப்பு முறை தேர்தல்கள் உறுதியாகிவிட்ட நிலையில் நாடாளுமன்ற தேர்தலுக்கும் இதே முறை கொண்டுவரப்படுவதற்கான சாத்தியக்கூறுகளே அதிகம் தெரிகின்றன.
ஆனால் கலப்பு முறையாயினும் உள்ளூராட்சி மன்ற தேர்தலுக்கும் மாகாண சபை தேர்தலுக்கும் அதனை கையாள்வதில் வெவ்வேறு வீதாசாரங்கள் பேணப்படுகின்றன.
இடைக்கால அறிக்கை சமர்ப்பிக்கபட்ட நாளில் மக்கள் விடுதலை முன்னணி தலைவர் அனுரகுமார திசாநாயக்க அரசியலமைப்பு பேரவையில் ஆற்றிய உரையில் புதிய அரசியலமைப்பு மாற்றங்களின் ஊடாகவே நாடாளுமன்ற தேர்தல்களை மாற்றுவதற்கு உடன்படுவோம் என்றும் உள்ளூராட்சி மன்றங்களுக்கும் மாகாண சபைகளுக்கும் செய்யப்பட்டது போன்ற மாற்றுவழிகளுக்கு இடமளிக்க மாட்டோம் எனவும் கூறியுள்ளார்.
ஐக்கிய தேசிய கட்சியும் சுதந்திரக்கட்சியும் கலப்பு முறை தேர்தலை நாடாளுமன்றத் தேர்தலுக்கும் அறிமுகம் செய்ய உள்ளதாக தெரிவித்து வருகின்றன.
இந்த நிலையில் சிறு கட்சிகளினதும் சிறுபான்மை கட்சிகளினதும் நிலைப்பாடு எவ்வாறு அமையப்போகின்றது என்பதனை அரசியல் நகர்வுகளின் ஊடாகவே தீர்மானிக்கும் நிலை இன்று ஏற்பட்டுள்ளது.
இவையிரண்டின்போதும் நாட்டில் வாழும் சிறுபான்மை இனங்களை பிரதிநித்துவப்படுத்தும் கட்சிகள் இணக்கப்பாட்டுடன் செயற்படும் சூழ்நிலை நிலவியதா?
ஒவ்வொரு கட்சியாக எடுத்து நோக்கினால் ஒவ்வொன்றும் வெவ்வேறான நிலைப்பாடுகளில் நின்றே மேற்படி தேர்தல்கள் திருத்தச் சட்டத்துக்கு ஆதரவு தெரிவித்துள்ளன.
மேற்படி தேர்தல் முறையில் தொகுதிவாரி என்பது அறிமுகம் செய்யப்பட்டுள்ள நிலையில் இப்போதைய மாவட்ட விகிதாசார முறையில் இருந்து மாற்றம் பெற்றாலும் தொகுதிகளை அமைக்கும்போது தங்களுக்கு பாதகம் ஏற்படாது என்கின்ற நிலையில் தமிழ்த்தேசிய கூட்டமைப்பு ஒரு அலட்சியப் போக்குடனேயே இதனை எதிர்கொண்டுள்ளது எனலாம்.
வடக்கு மாகாணத்திலும் கிழக்கு மாகாணத்திலும் அவர்கள் வாழ்கின்ற பிரதேசத்தில் அவர்கள் செறிவாக வாழ்கின்ற நிலையில் பிரிக்கப்படுகின்ற தொகுதிகளில் தங்களது பெரும்பான்மை அதிகமாக இருக்கும் என்பதே அவர்களின் நிலைப்பாடு.
ஆனால் கிழக்கு மாகாணத்தில் முஸ்லிம் மக்களுடனும் சில பகுதிகளில் சிங்கள மக்களுடன் தொகுதிகளைப் பங்கிட்டுக்கொள்ள நேரிடும் என்பது தொடர்பாகவோ தற்போது வடக்கில் பல்வேறு குடியேற்ற முஸ்தீபுகள் இடம்பெற்று வருகின்ற நிலையில் அது பின்னாளில் தொகுதிகளை எவ்வாறு பாதிக்கும் என்ற எதிர்வுகூறல்கள்களோ கணக்கில் எடுத்துக்கொள்ளப்பட்டதாகத் தெரியவில்லை.
முஸ்லிம் கட்சிகளைப்பொறுத்தவரையில் கிழக்கு மாகாணத்தில் குறிப்பாக தென்கிழக்கு பகுதியில் செறிவாகவும் ஏனைய பகுதியில் சிதறியும் வாழ்வதன் காரணமாக மிகுந்த அக்கறையோடு இந்த தேர்தல்கள் திருத்தத்தை உணர்ந்து செய்யப்படவேண்டிய நிலையில் உள்ளார்கள்.
நுவரெலியா மாவட்டத்தில் செறிவாகவும் ஏனைய மாவட்டங்களில் சிதறியும் வாழ்வதனால் தமது பிரதிநிதித்துவத்தை தக்கவைத்துக்கொள்ள அதிக அக்கறையுடன் செயற்படவேண்டிய நிலைக்குத் தள்ளப்பட்டுள்ளனர்.
இதில் முஸ்லிம் கட்சிகளிடையே காணப்பட்ட கருத்தொற்றுமை செயற்பாட்டு ஒற்றுமை போன்று மலையகக் கட்சிகளிடையே கருத்தொற்றுமையும் செயற்பாட்டு ஒற்றுமையும் காணப்படுகின்றது என்று சொல்வதற்கில்லை.
வெவ்வேறு அரசியல் கருத்து நிலைப்பாடுகளைக் கொண்டிருக்கின்ற போதும் முஸ்லிம் காங்கிரசும் மக்கள் காங்கிரசும் இது விடயத்தில் ஓரளவு இணக்கப்போக்குடன் பேச்சுவார்த்தைகளில் ஒன்றாக கலந்துகொண்டு தீர்மானங்களை எடுத்து வருகின்றன.
மறுபுறம் இலங்கை தொழிலாளர் காங்கிரஸ் இந்த இரண்டு சந்தரப்பங்களிலும் எத்தகைய கருத்து நிலைகளைக் கொண்டிருக்கிறார்கள் என்பது தெளிவாகவில்லை.
இந்த திருத்தங்கள் கொண்டுவரப்பட்டிருக்காவிட்டாலும் இவர்கள் ஆதரவாகவே வாக்களித்திருப்பார்கள் என்பதுதான் இதில் இருந்து தெரிகின்றது.
ஆனால் சுதந்திரக்கட்சியின் தேசிய பட்டியல் நாடாளுமன்ற உறுப்பினரானபோதும் கூட ராஜாங்க அமைச்சர் ஹிஸ்புல்லா முஸ்லிம் கட்சிகளுடன் இணைந்து தீர்மானம் எடுப்பதற்கு பூரணமாக ஒத்துழைத்ததை அவதானிக்க முடிந்தது.
இன்று தமிழ்முற்போக்குக் கூட்டணி ஐக்கிய தேசியக் கட்சி சின்னத்தில் போட்டியிட்டு வந்தபோதும் அமைச்சுப் பதவிகளை வகிக்கின்றபோதும் தேவையான சந்தர்ப்பத்தில் அரசாங்கத்துக்கு அழுத்தத்தைக் கொடுத்து பிரதிநித்தித்துவத்தை உறுதிப்படுத்தும் சாத்தியமான சூழலை உருவாக்க பின்னிற்கவில்லை.
இவ்வாறெல்லாம் நாம் உருவாக்குகின்ற சூழல்களின் ஊடாக நாளை நன்மையான விளைவுகள் உருவாகுகின்றபோது இ.தொ.காவினர் தாம்தான இதனை முன்வைத்தோம் என்பார்கள்.
ஆனால் உள்ளுராட்சி மன்ற திருத்தச் சட்டத்தின்போதோ மாகாண சபைகள் திருத்தச் சட்டத்தன்போதோ கொண்டுவரப்பட்ட திருத்தங்களுக்கு அவர்களது இரண்டு நாடாளுமன்ற உறுப்புரிமை அதிகாரங்களும் எந்தவித்தத்திலும் பேரம்பேசலுக்குத் துணை நிற்கவில்லை.
தமிழ்த்தேசிய கூட்டமைப்பைப் பொறுத்தவரை தங்களுக்கு எல்லை மீள்நிர்ணயமோ அல்லாது தொகுதிவாரி முறையோ பாரிய பாதிப்பை ஏற்படுத்தாது என்கின்ற நிலைப்பாட்டில் அதன் மூலம் பாதிப்படையக்கூடிய சகோதர முஸ்லிம் மற்றும் மலையக மக்களுக்காக முன்வைக்கப்பட்ட திருத்தங்கள் தொடர்பில் எத்தகைய அக்கறையும் காட்டிக்கொண்டதாக தெரியவில்லை.
நாங்கள் திருத்தங்களை சமர்ப்பித்து அரசாங்கத்துடன் போராடிக்கொண்டிருக்கையில் தமிழ்த்தேசிய கூட்டமைப்பு இந்த திருத்தச்சட்டம் மிகச்சிறந்தது என்றும் பெண்களுக்கு வாய்ப்பு அளிக்கப்படுவதை மாத்திரம் வரவேற்று ஆதரவளித்து பேசிக்கொண்டிருந்தார்கள்.
குறிப்பாக சட்டமூலம் சமர்ப்பிக்கபடப்டவுடன் விவாதத்தை ஆரம்பித்துவைத்த நாடாளுமன்ற உறுப்பினர் சுமந்திரன் ஆணித்தரமாக வரவேற்று பேசிவிட எங்களது பேரம் பேசுதலுக்கு அது தடங்கல்களை ஏற்படுத்துவிடுகின்றது.
எதிர்க்கட்சியான தமிழ் கட்சியே ஏற்றுக் கொள்கின்றபோது ஆளும் கட்சி பங்காளிகளான நீங்கள் ஏன் இதற்கு எதிர்ப்பு தெரிவிக்கின்றீர்கள் என ஆளும் கட்சி உறுப்பினர்கள் எம்மை கேள்விக் கேட்கும் நிலை உருவாகிவிடுகின்றது.
ஆனால் சகோதர தமிழ் இனம் என்ற வகையில் மலையகத் தமிழர்களின் கோரிக்கைகள் தொடர்பில் எவ்வித அக்கறையும் இல்லாமல் தமிழ்த் தேசிய கூட்டமைப்பு செயற்படுவதையே காட்டுகின்றது.
கடந்த கால வரலாற்றில் இலங்கைத் தமிழர் தரப்பு மலையக மக்களின் அரசியல் நிலைப்பாடுகள் குறித்து எடுத்த தீர்மானங்களை நாங்கள் மீளவும் நினைத்துக்கொள்ள வேண்டிய நிலைமைக்கு தள்ளப்படுகின்றோம்.
எதிர்வரும் காலங்களில் அவர்கள் சார்பான ஏதேனும் நிலைப்பாட்டின் அடிப்படையில் இத்தகைய சூழல் உருவாகின்றபோது நாமும் எவ்வாறு நடந்துகொள்வது என்பது பற்றி சிந்திக்க வேண்டியுள்ளது.
இலங்கை தொழிலாளர் காங்கிரஸ் எவ்வித நிபந்தனைகளும் இல்லாமல் ஆதரவாக வாக்களிப்பதும் கூட இந்த நிலைமைக்கு ஒப்பானதுதான்.
அவர்கள் வெறுமனே வாக்களிக்கத் தயாராகிவிடுகின்றபோது அரசாங்கத்திற்குள் இருந்துகொண்டு மக்களின் உரிமைக்காக பேரம்பேசும் எங்கள் மீது அழுத்தத்தைக்கொடுக்கலாம் என நினைக்கிறார்கள் போலும்.
ஆனால் மலையக சமூகம் என்கின்ற வகையில் தமிழ்த்தேசிய கூட்டமைப்பை விட பொறுப்பாக நடந்து கொள்ள வேண்டிய கடப்பாடு இலங்கைத் தொழிலாளர் காங்கிரஸுக்கு உண்டு.
மக்கள் விடுதலை முன்னணி சிறுபான்மை கட்சியல்லாத சிறு கட்சி என்கின்ற அடிப்படையில் இந்த கலப்பு முறை அவர்களுக்கு பெரும் வாய்ப்பை வழங்கும் என்கின்றபடியால் நேரடியான ஆதரவினைத் தெரிவிக்கின்றார்கள்.
அதேநேரம் நாடாளுமன்ற உரைகளிலும் மேடைகளிலும் மலையக மக்களுக்காக வருத்தங்களைத் தெரிவிக்கும் இவர்கள் இவ்வாறான சட்டத்திருத்தங்களின்போது மலையக மக்களின் அரசியல் பிரதிநிதித்துவத்தை உறுதிப்படுத்தும் வகையில் குரல் கொடுக்க வேண்டிய தேவை இருக்கின்றது என்பதையும் உணரவேண்டும்.
கேள்வி உள்ளூராட்சி மாகாண சபைகள் திருத்தச் சட்டத்தின்போது நீங்கள் கொடுத்த அழுத்தங்களின் ஊடாக மலையக மக்களுக்கு போதுமான பிரதிநிதித்துவத்தை உறுதி செய்ய முடிந்ததா?
நடைமுறையில் உள்ள அரசியல் சூழலில் தமிழ் முற்போக்கு கூட்டணியின் நாங்கள் தனித்தும் சக முஸ்லிம் கட்சிகளுடன் இணைந்தும் சிறுபான்மை சமூகங்களின் பிரதிநித்ததுவத்தை தக்கவைத்துக்கொள்ள முழுமையான பங்களிப்பைச் செய்துள்ளோம்.
இந்த அறுபது சதவீத தொகுதிகளைத் தெரிவு செய்வதிலும் மலையக மக்களின் பிரதிநிதிகள் தெரிவாகக் கூடிய வகையில் வட்டாரங்களை மீளமைப்பதிலும் நாம் பங்களிப்பு வழங்கியுள்ளோம்.
மத்திரமல்லாது அதிகரிக்கப்படும் வட்டாரங்களுக்கு ஏற்ப புதிய பிரதேச சபைகளை உருவாக்குவதிலும் எமது பேரம்பேசுதல் நாடாளுமன்ற உறுப்புரிமை மற்றும் அமைச்சரவை அங்கீகாரத்தின் அடிப்படையில் இடம்பெற்றுள்ளது.
எஞ்சிய ஐம்பது சதவீத தொகுதிவாரி முறையிலும் தொகுதிகளை வடிவமைக்கும் எல்லை மீள்நிர்ணயம் தொடர்பில் ஏற்கனவே உள்ளுராட்சி மன்ற எல்லை மீள் நிரயணத்தில் எமக்கு ஏற்பட்ட கசப்பான அனுபவங்களைக் கருத்தில் கொண்டு அவற்றைச் சரி செய்யும் வகையில் சில முன்மொழிவுகளை சட்டத்திருத்தத்தின்போது உள்ளடக்கியிருக்கிறோம்.
அதனை புதிய அரசாங்கத்தில் திருத்தம் செய்ய முயற்சி மேற்கொள்ளப்பட்டபோதும் ஏற்கனவே செய்யப்பட்ட எல்லை மீள் நிர்ணயத்தில் இருந்து பாரிய மாற்றங்களை கொண்டுவர முடியவில்லை.
உள்ளூராட்சி மன்றங்கள் கலைக்கப்பட்டுள்ள நிலையில் தேர்தல்கள் நடாத்தப்படவேண்டும் எனும் கட்டாய நிலையில் திருப்தி அற்ற நிலையிலும் கூட நாம் உள்ளுராட்சி மன்ற எல்லை மீள்நிர்ணயம் தொடர்பில் இணக்கப்பாடுக்கு வரவேண்டியிருந்தது.
எனவேதான் மாகாண சபைத் தேர்தல்களுக்கான எல்லை மீள்நிர்ணயத்தின் போது சில முக்கிய விடயங்களில் நாம் உறுதிப்பாட்டைப் பெறவேண்டியிருந்தது.
அவர்கள் அனைவரதும் இணக்கப்பாட்டுடன் இறுதி அறிக்கைத் தயாரிப்பது அவ்வாறு தயாரிக்கப்பட்ட அறிக்கையை முன்புபோல வர்த்தமானி அறிவித்தல் ஒன்றின் மூலமாக மாத்திரம் உறுதிப்படுத்துவதாக அல்லாது அந்த அறிக்கை நாடாளுமன்றத்திற்கு சமர்ப்பிக்கப்படல்வேண்டும் எனும் சரத்தினை சட்டத்திருத்தத்தில் கொண்டுவருவதற்கு நாம் அதிக பிரயத்தனங்களை எடுத்திருந்தோம்.
சோல்பெரி அரசியலமைப்பில் காணப்பட்ட சிறுபான்மை சமூகங்கள் மீதான அக்கறை தொடல்பிலான விதப்புரை இந்த திருத்தங்களின் ஊடாக உறுதிசெய்யப்பட்டுள்ளது.
இனம் மதம் இன்னும் பிற காரணங்கள் அடிப்படையில் செறிவு குறைவாக வாழும் குழுக்களுக்காக தேசிய மட்ட தொகுதித் தெரிவுகளில் இருந்து மாறுபட்ட ஒரு அளவுகோளை எல்லை மீள்நிரண்யக்குழு கடைபிடிக்க இந்த திருத்தச் சட்டம் வாய்ப்பளிக்கின்றது.
எனவே மலையக மக்களின் பிரதிநிதித்துவம் நுவரெலியா மாவட்டத்தில் மாத்திரம் அல்லாது அவர்கள் செறிவு குறைவாக வாழும் ஏனைய மாவட்டங்களில் இருந்தும் தெரிவு செய்யப்படக்கூடிய சாத்தியமான சூழலலை உருவாக்குவதில் எமது முயற்சி பலனளித்துள்ளது.
எது எவ்வாறாயினும் தேர்தல் காலங்களில் நடைமுறையில் உள்ள தேர்தல் முறைகளுக்கு அமைவாக கட்சிகள் தமது தேர்தல் நடத்தைகளை வெளிப்படுத்துவதில் இருந்தும் மக்கள் தமது வாக்களிப்பு நடத்தையை வெளிப்படுத்துவதிலும் இருந்துதான் பிரதிநிதிகளின் எண்ணிக்கையைத் தீர்மானிக்க முடியும்.
யாரிடம் தூநோக்கம் இருக்கின்றது போன்ற விடயங்களை மக்கள் கவனத்தில் எடுத்து வாக்களிப்பதன் மூலமே மலையக மக்களின் அரசியல் பிரதிநிதித்துவம் எல்லா சபைகளிலும் உறுதிப்படுத்தப்படும்.
கேள்வி உள்ளூராட்சி மன்றத் தேர்தல் திருத்தச் சட்டத்தினூடாகவும் குறிப்பாக மாகாண சபை தேர்தல்கள் திருத்தச் சட்டத்தின் ஊடாக தேர்தல்களை பிற்போடுவது உள்ளிட்ட வேறு அரசியல் நிகழ்ச்சி நிர்லகள் அரசாங்கத்துக்கு இல்லை என சொல்ல முடியுமா?
அரசாங்கம் என்று வருகின்றபோது எந்தவொரு அரசாங்கத்துக்கும் நேரடி மறைமுக அரசியல் நிகழ்ச்சி நிரல்கள் இருக்கும் என்பதில் ஐயமில்லை.
மலையக மக்களைப் பொறுத்தவரையில் இந்த மறைமுக நிகழ்ச்சிநிரல்கள் மூலம் அதிகம் அரசியல் நீக்கம் செய்யப்பட்ட மக்களாக இலங்கையில் வாழ்ந்துகொண்டிருக்கும் சூழலே உள்ளது.
மலையக மக்கள் சார்பில் நாடாளுமன்றில் ஏழு பேர் அங்கம் வகித்துக்கொண்டிருக்கத்தக்கதாகவே அவர்களின் வாக்குரிமை பறிக்கப்பட்டு நாடற்றவர்களாக்கிய வரலாற்றை நாம் இலகுவில் மறந்துவிட முடியாது.
அதேபோல இரண்டு பிராந்திய வல்லரசு நாடுகளிற்கிடையேயான முறுகலின்போது தாம் சாரந்திருக்கவேண்டிய அணி தொடர்பில் தீர்மானம் எடுக்க இலக்கை அரசு நாடற்றவர்களாக இருந்த மலையக மக்களை கொத்துக் கொத்தாக நாடுகடத்தியமையையும் மறந்துவிட முடியாததது.
இன்றைய மலையக சமூகம் என்பது தமது இருநூறு வருடகால வரலாற்றில் முதல் நூறுவருடம் அரசியல் சூனியநிலையிலும் அடுத்த நூறு வருட வரலாற்றை அதற்கு மாறான அரசியல் போராட்ட வரலாற்றையும் கொண்டவர்கள் என்பதை யாரும் மறந்துவிடக்கூடாது.
இறுதி நூறு வருடகாலத்தில் பல்வேறு அரசியல் நெருக்குவாரங்கள் இன வனமுறைகள் பொருளாதார ஒடுக்குமுறைகள் நிர்வாக பேதப்படுத்தல்கள் கல்வியில் புறந்தள்ளல் என பல்வேறு பாரபட்சங்களுடனேயே தமது அரசியல் பயணத்தை முன்னெடுத்துள்ளார்கள்.
இந்த நிலையில் நின்றே இன்று நாடாளுமன்றில் அங்கம் வகிக்கும் ஒன்பது உறுப்பினர்களில் தமிழ் முற்போக்கு கூட்டணியின் ஆறு உறுப்பினர்கள் ஒன்றாக ஒற்றுமையாக நின்று எமது மலையக சமூகத்திற்காக குரல்கொடுக்கின்றோம் செயற்படுகின்றோம்.
மாகாணசபை தேர்தல்கள் திருத்தச்சட்டம் கொண்டுவந்த நாளில் மலையக மக்களிடையே தோன்றியிருக்கும் புதிய அரசியல் கலாசாரத்தைக் கண்டு ஏனைய கட்சி உறுப்பினர்கள் வியந்தமையை அவதானிக்க முடிந்தது.
பெருந்தேசிய கட்சிகளினதோ அல்லது பெரும்பான்மை அரசினதோ நேரடி மறைமுக அரசியல் நிகழ்ச்சி நிரல்களில் மாற்றத்தை ஏற்படுத்துவதற்கு எமது அரசியல் பலம் எத்தகையது என்பதை நாம் உணர்ந்துகொண்டுள்ளோம்.
அதேநேரம் சாணக்கியமான வழிமுறைகளில் எமது உரிமைகளைப் பாதுகாக்க நாம் எமது நாடாளுமன்ற உறுப்புரிமையையும் அதிகாரத்தையும் பயன்படுத்தி வருகின்றோம்.
எது எவ்வாறாயினும் இந்த மாகாண சபைத் தேர்தல்கள் திருத்தச்சட்டத்தின்போது சிதறிவாழும் சிறுபான்மை சமூகங்களின் அரசியல்பலம் உரசிபார்க்கப்பட்டுள்ளது.
அரசியலமைப்பின் ஆம் சரத்தின் மூன்றாம் பிரிவின்படி ஜனாதிபதியின் பதவிக்காலம் முடிவடைவதற்கு ஒரு மாதத்துக்குக் குறையாமலும் இரண்டு மாதத்துக்குக் கூடாத காலப்பகுதியிலும் ஜனாதிபதித் தேர்தல் நடத்தப்பட வேண்டும்.
ஆக அரசியலமைப்புக்கு திருத்தம் ஒன்றைச் செய்து தனது பதவிக் காலம் முடிவடையுமுன்னமே ஜனாதிபதித் தேர்தலை முன்கூட்டியே நடத்துவதற்கு ஜே.ஆர் முடிவெடுத்தார்.
பதவிக்காலம் முடிந்தும் இரண்டாவது பதவிக்காலத்துக்கான மக்களாணையை தேர்தல் மூலம் பெறுவதற்கான ஒரு பிரகடனமொன்றைச் செய்ய முடியும் என்பதே அந்த திருத்தம்.
இரண்டு வருடங்கள் மேலதிகமாக பதவியில் நீடிக்க முடிந்தும் கூட தனக்கு ஏதுவான புதிய திருத்தத்தை செய்து தேர்தலுக்குத் தயாரானார் ஜே.ஆர்.
அதேவேளை இந்த ஜனாதிபதித்தேர்தலில் ஜே.ஆரை வீழ்த்துவதற்கு எதிர்க்கட்சிகளின் போது அபேட்சகர் ஒருவரை நிறுத்துவதற்கு ஜே.வி.பி பல கட்சிகளுடனும் பல கட்ட பேச்சுவார்த்தை நடத்தியும் அம்முயற்சி தோல்வியடைந்த நிலையில் விஜேவீர ஜே.வி.பி சார்பில் களமிறங்கினார்.